Kim Conq Unun Rusiya səfərinin pərdəarxası məqamları [Təhlil]
Bəzi müşahidəçilər Şimali Koreya-Çin münasibətlərinin korlandığını güman edir
Moskva rəsmiləri bildirir ki, Kim Conq Un may ayında Rusiyada İkinci Dünya Müharibəsi zamanı Sovet İttifaqının Almaniya üzərində qələbəsi şərəfinə təşkil olunan bayram tədbirlərində iştirak edəcək. Şimali Koreya liderinin baş müttəfiqi olan Çini ziyarət etmədən öncə Rusiyaya getməsi Çin-Koreya əlaqələrinin kəsilməsinin nişanəsi ola bilər. Cənab Kim 2011-ci ildə hakimiyyətə gəldikdən bəri beynəlxalq səfərdə olmayıb. Seulda yerləşən Kukmin Universitetinin professoru Andrey Lankov bildirir ki, Şimali Koreya lideri ilk beynəlxalq səfərini Rusiyaya etməsi Şimali Koreyanın əsas müttəfqi və ticarət partnyoru Çinə qarşı laqeydlik kimi qarşılanacaq. Pxenyanın Pekinlə münasbiətləri cənab Kim hakimiyyətə gələndən sonra, əsasən də 2013-cü ildə Şimali Koreya beynəlxalq xəbərdarlıqların və BMT sanksiyaların ziddinə üçüncü nüvə sınağı həyata keçirməsindən sonra gərginləşib. Çin və Rusiya BMT-nin Şimali Koreyanın nüvə və raket testlərinə qarşı sanskiyaları dəstəkləyiblər. Lakin Çin Şinali Koreyanın nüvə silahı proqramına son qoymaq üçün beynəlxalq diplomatik səylərdə daha çox iştirak edib. Seulun Donqquk Universitetinin Şimali Koreya üzrə professoru Kim Yonq-hyun bildirib ki, Çin beynəlxalq tənqidlərdən narahat olduğu üçün nüvə silahı proqramı ilə bağlı razılıq əldə olunmadığı halda Kim Conq-Unu dəvət etmir. Çin prezidenti Şi Cinpinq Şinali Koreyada səfərdə olmayıb və Kim Conq Un ilə şəxsən görüşməyib. Lakin ötən il ərzində cənab Cinpinq altı dəfə Cənubi Koreyaya səfər edib və prezident Gön-hye ilə görüşüb.